Ferratoki

Ferratoki edo ferratze estira zaldiak, astoak edo baita behiak ere, animali hauek ferratzen edo sendatzen diren bitartean eusteko balio duen egitura bat da. Ferratokiaren osagaiak Ferratokiak osagai hauek izaten ditu: ferratokiaren atzeko hankaleku: atzealdean ferratzeko astoa daraman zura, aberearen hanka edo belauna biltzeko erabiltzen dena. ferratokiaren aurreko hankaleku: aurrealdean ferratzeko astoa daraman zura, aberearen hanka edo belauna biltzeko erabiltzen dena. ferratokiaren aurreko uhala: ferratzeko astoak aurrean daukan zingila edo petrala. ferratokiaren burua jasotzeko polea: ferratzeko astoak daukan txirrika, abereraren burua jasotzeko eta tinkatzeko erabiltzen dena. ferratokiaren buruko katea: ferratzeko astoan larruzko bi gerriko esekita dauzkan katea. ferratokiaren dornu: ferratzeko astoaren erroiloa. ferratokiaren tripako zura: atzealdean dagoen zurezko petrala, ferratzeko astoak daramana. ferratokiko txintxa: abereari besazpietatik eta errapeondotik tinkatzeko pasatzen zaizkion lokarriak. Euskal Herrian Euskal Herrian, Europako beste toki askotan bezala, ohikoa zen herrietan ferratze estira egotea, eskuarki harriz eta egurrez egindako egitura bat, non animaliak lotzen ziren ferratzailearen lana errazteko. 1970eko hamarkadara arte landa paisaiako elementu ohikoak ziren. Bat gordetzen da egoera onean Ibarruri-Elexalden (Muxika, Bizkaia), eta nahiko modernoa da izatez 1960eko hamarkada amaierakoa baita: gertu Zugastietan lan egiten zuen ferratzailea Bilbora joan zen lanera, eta Mendatako ferratzailearen lana errazteko, Ibarrurin ferratokia eraikitzea erabaki zuten. Erabilpenik gabe geratu zen ondoren, baina 2003an berritu zuten. Munduan Espainiako herri landatar askotan ikus daitezke halakoak, harrizko lau zutoin bertikalez osatuak. Avilako probintzian eta Salamancako probintzian halako ugari daude oso kontserbazio egoera onean, baina jada erabiltzen ez direnak. Erreferentziak Kanpo estekak